رونالد انطونيو اوسوليفان او رونى اوسيلفيان هوا لاعب سنوكر محترف بريطانى, محترف من سنه 1992 و فاز بخمس بطولات عالميه و سبع القاب ماستر. رونى اوسيلفيان اتولد يوم 5 ديسمبر 1975 بقريه في ميدلاند الغربيه و عاش فى منطقه شارع مانور الراقيه فى تشيجويل فى مقاطعة ايسيكس و درس بمدرسه وانستيد الثانويه. بدأ يلعب السنوكر ف سن السبع سنين و بقى منافس للهواه مشهور و فاز بأول بطوله ليه فى الانديه ف سن 9 سنين و فاز ببطوله بريطانيا تحت 16 سنه ف سن 13 سنه. خد سنه 1991 البطوله الانجليزيه للهواه و فاز ببطولهIBSF World Under-21 Snooker و Junior Pot Black. فى سن 16 سنه فاز بـ 74 من اصل 76 مباراة تأهيليه و 38 انتصار قياسى متتالى, اتأهل للمراحل المتلفزه من بطوله العالم فى أول موسم احترافى ليه و ظهر لأول مره فى 18 ابريل 1993 و عمره 17 سنه, فاز ببطوله المملكه المتحده لسنه 1993 قبل سبعة أيام من عيد ميلاده التمنتاشر و بقى أصغر فائز فى بطولة التصنيف و هو رقم قياسى لسا بيحمله. بالاضافه لده فهو معروف انه اشتغل: مذيع: و بدأ يطلع بانتظام على محطة راديو برينتوود فينيكس FM فى مايو 2015 و شارك فى استضافة عرض Midweek Matchzone مع كريس هود, فى مارس 2014 اعلنت يوروسبورت انها وقعت صفقه حصريه معاه و خلته سفير عالمى للسنوكر.